Kansanopistolaismarssi
Voimallisesti.

 1. Ylös nuorten parvi sankka,
 Kussa kansan toiveet on,
 Ylös Suomen suoja vankka,
 Nouse työhön taisteloon!
 Ollos valon valpas vahti,
 Etsi syväin syntyin mahti
 Uuden sammon saa’antaan,
 Uuden Sammon saa’antaan.

 2. Lailla urho-isäin raada,
 Kivet, kannot perkaa pois,
 Hallan hyinen valta kaada,
 Että viljaa kasvaa vois!
 Joka hetki tarkoin käytä,
 Ilomielin toimes täytä,
 Siitä voimaa uutta saat!

 3. Ja jos joskus vainolaiset
 Kotikylään rynnättäis,
 Tempaa säilät surmaavaiset,
 Ettei maasi muille jäis!
 Taistele kuin urhot ennen,
 Horjumatta kuoloon mennen,
 Niin oot uljas Suomen mies!

 4. Hengen vainioille työhön
 Miehet naiset rientäkää!
 Huku ei se kansa yöhön,
 Joka valoon rynnistää.
 Tiedon valta, hengen valta
 Mahdin suistaa sortajalta,
 Turman iskut torjuvi.

 5. Kussa keksit kipinäisen,
 Voimaks viritellös tuo,
 Kussa sielun etsiväisen,
 Viitta varma sille suo!
 Valistus on Suomen suoja,
 Herra yksin onnen luoja,
 Hän se suojaa omiaan.

 6. Ylös siis sä parvi sankka,
 Kussa kansan toiveet on.
 Ylös Suomen suoja vankka,
 Nouse työhön, taisteloon!
 Ollos valon valpas vahti
 Etsi syväin syntyin mahti
 Uuden sammon saa’antaan.

Kaarlo Kerkkonen
P. J. Hannikainen